Stig Werdelin
Stig Werdelin, f. 1937, dansk advokat og bridgespiller. Han tilhørte i en årrække verdenseliten og vandt sølv ved EM 1979 samt bronze ved OL 1984 og EM 1961. Werdelin havde i 2000 spillet 439 landskampe og var da dermed den dansker, der havde repræsenteret sit land flest gange inden for nogen sportsgren overhovedet. Han er siden blevet overhalet af en anden bridgespiller, Peter Schaltz (f. 1950).